ai4bharat/Pralekha huggingface dataset:
रेल मंत्रालय
प्रधानमंत्री ने लूनिधर- जेतलसर और असरवा- उदयपुर सिटी के बीच विशेष ट्रेनों को झंडी दिखाकर रवाना किया
माननीय प्रधानमंत्री श्री नरेन्द्र मोदी ने आज यानी 31 अक्टूबर, 2022 को नए गेज में परिवर्तित असरवा- उदयपुर व लूनीधर- जेतलसर खंड पर लूनिधर- जेतलसर और असरवा-उदयपुर सिटी के बीच विशेष ट्रेनों के परिचालन का उद्घाटन किया। इस अवसर पर उन्होंने हरी झंडी दिखाकर इन ट्रेनों को रवाना किया। ये ट्रेनें उदयपुर के पर्यटन स्थल को कच्छ के पर्यटन स्थलों से सीधा रेल संपर्क प्रदान करेंगीं। इसके अलावा अहमदाबाद और देश के अन्य स्थानों के लिए वेरावल व पोरबंदर से पिपावाव पत्तन और भावनगर तक नया मार्ग जोड़ेंगी।
इसके अलावा प्रधानमंत्री ने राष्ट्र को अहमदाबाद के असरवा में 2900 करोड़ रुपये से अधिक की दो रेलवे परियोजनाओं को समर्पित किया। इन परियोजनाओं में अहमदाबाद -हिम्मतनगर- उदयपुर गेज परिवर्तित लाइन और लूनिधर- जेतलसर गेज परिवर्तित लाइन शामिल हैं। रेलवे, पूरे देश में एक यूनी-गेज  रेल प्रणाली की सोच से मौजूदा गैर- ब्रॉड गेज रेलवे लाइनों को ब्रॉड गेज में बदल रहा है।
अहमदाबाद - हिम्मतनगर- उदयपुर गेज परिवर्तित लाइन लगभग 300 किलोमीटर लंबी है। यह कनेक्टिविटी में सुधार करेगा और क्षेत्र में पर्यटकों, व्यापारियों, विनिर्माण इकाइयों व उद्योगों के लिए लाभदायक साबित होगा। यह रोजगार के अवसरों में बढ़ोतरी करेगा और क्षेत्र के सामाजिक- आर्थिक विकास में सहायता करेगा।
58 किलोमीटर लंबी लूनिधर-जेतलसर गेज परिवर्तित लाइन वेरावल व पोरबंदर से पिपावाव पत्तन और भावनगर के बीच एक कम दूरी का रास्ता प्रदान करेगी। यह परियोजना इस खंड पर माल ढुलाई की क्षमता को बढ़ाएगी, जिससे व्यस्त कनालुस - राजकोट - वीरमगाम मार्ग पर यातायात में कमी होगी। इसके अलावा अब यह गिर अभयारण्य, सोमनाथ मंदिर, दीव व गिरनार पहाड़ियों के साथ- साथ सहज संपर्क  की सुविधा प्रदान करेगी, जिससे इस क्षेत्र में पर्यटन को बढ़ावा मिलेगा।
ट्रेनों का विवरण निम्नलिखित है:-
- ट्रेन नंबर 09519/09520 जेतलसर- लूनीधर- जेतलसर 
ट्रेन संख्या 09519 जेतलसर-लूनीधर 31 अक्टूबर, 2022 को जेतलसर से 18.00 बजे प्रस्थान कर उसी दिन 19.15 बजे लूनीधर पहुंचेगी। इसी तरह ट्रेन संख्या 09520 लूनीधर- जेतलसर 31 अक्टूबर, 2022 को लूनिधर से 18.00 बजे प्रस्थान करके उसी दिन 19.10 बजे जेतलसर पहुंचेगी। अपने रूट पर ये ट्रेनें दोनों दिशाओं में जेतपुर, वावडी, वाडिया देवली, खखरिया और कुंकवाव स्टेशनों पर रुकेंगी। उपरोक्त ट्रेनों में सामान्य द्वितीय श्रेणी के कोच लगे हुए हैं।
- ट्रेन संख्या 09477 असरवा- उदयपुर सिटी एक्सप्रेस स्पेशल और ट्रेन संख्या 09609 उदयपुर सिटी- असरवा एक्सप्रेस स्पेशल 
ट्रेन संख्या 09477 असरवा- उदयपुर सिटी एक्सप्रेस 31 अक्टूबर, 2022 को असरवा से 18.00 बजे प्रस्थान करेगी और अगले दिन 00.05 बजे उदयपुर सिटी पहुंचेगी। इसी तरह ट्रेन संख्या 09609 उदयपुर सिटी- असरवा एक्सप्रेस 31 अक्टूबर, 2022 को उदयपुर सिटी से 18.00 बजे प्रस्थान कर अगले दिन 00.20 बजे असरवा पहुंचेगी। अपनी रूट पर ये ट्रेनें सरदारग्राम, नरोदा, नंदोल देहगाम, तलोद, प्रांतिज, हिम्मतनगर, शामलाजी रोड, बेछिवाड़ा, डूंगरपुर, रिखबदेव रोड, सेमारी, जय समंद रोड, जवारंद उमरा स्टेशनों पर रुकेंगी। ट्रेन संख्या 09609 का लुसादिया स्टेशन पर अतिरिक्त हॉल्ट होगा। ट्रेन संख्या 09477 में एसी 3-टियर, स्लीपर और सामान्य द्वितीय श्रेणी के कोच शामिल हैं। वहीं, ट्रेन संख्या 09609 में एसी चेयर कार, एसी 3-टियर, स्लीपर और सामान्य द्वितीय श्रेणी के कोच लगे हुए हैं।
कार्मिक, लोक शिकायत एवं पेंशन मंत्रालय
केंद्रीय मंत्री डॉ. जितेंद्र सिंह ने जम्मू और कश्मीर नगर निकायों के प्रतिनिधियों के साथ कोविड की रोकथाम के उपायों पर चर्चा करने के लिए एक वीडियो कॉन्फ्रेंस बैठक की
केंद्रीय मंत्री डॉ. जितेंद्र सिंह ने आज जम्मू और कश्मीर नगर निकायों के प्रतिनिधियों के साथ कोविड की रोकथाम के उपायों पर चर्चा करने के लिए एक वीडियो कॉन्फ्रेंस बैठक की।
डॉ. जितेंद्र सिंह ने कहा कि कोविड महामारी के पहले दो चरणों में मुख्य चिंता देश के विभिन्न हिस्सों में लोगों के लिए आवश्यक आपूर्ति की व्यवस्था करना था, जबकि दूसरे चरण में मुख्य जिम्मेदारी यह थी कि देश के विभिन्न हिस्सों से घर लौट रहे लोगों की मुफ्त आवाजाही सुनिश्चित की जाए। हालांकि, वर्तमान चरण में, ध्यान दो मुद्दों पर है, अर्थात् रोकथाम और जागरूकता, और इन दो उद्देश्यों को पूरा करने के लिए, स्थानीय निकायों और उनके प्रतिनिधियों के साथ-साथ नागरिक समाज की भूमिका एक असामान्य महत्व प्राप्त करेगी।
दो घंटे की बैठक के दौरान, अपने विचार प्रस्तुत करने वालों में जम्मू नगर निगम के महापौर चंद्र मोहन गुप्ता, जम्मू नगर निगम की उप महापौर पूर्णिमा शर्मा, श्रीनगर नगर निगम के महापौर जुनैद अजीम मट्टू और श्रीनगर नगर निगम के उप महापौर परवेज कादरी शामिल थे। इसके अलावा, बैठक में बिलवार, बशोली, हीरानगर, भद्रवाह, डोडा, विजयपुर, कुपवाड़ा, बारामूला, अनंतनाग, चेनानी, रामगढ़, पैरोल, बटोटे और अन्य के नगर निकायों के अध्यक्षों ने भी भाग लिया।
डॉ. जितेंद्र सिंह ने कहा, "जागरूकता चिंता नहीं" के मंत्र का पालन करना समय की जरूरत है। इसके लिए नगर निकायों के निर्वाचित प्रतिनिधि, जो जमीनी स्तर के नेता हैं, लोगों को घबराहट के बिना सावधानी बरतने के महत्व को समझाकर एक ठोस भूमिका निभा सकते हैं।
डॉ. जितेंद्र सिंह ने कहा, हमें लोगों को यह समझने की जरूरत है कि भले ही कोरोना पॉजिटिव मामलों की संख्या अधिक है, क्योंकि सामूहिक जांच और अधिक संख्या में नमूने भेजे जाने के कारण यह काफी हद तक ज्यादा दिख रहा है। अन्यथा, पिछले दस हफ्तों में प्रतिशत की व्यापकता और मृत्यु दर लगभग समान रही है।
कोविड महामारी के वर्तमान चरण के मद्देनजर डॉ. जितेंद्र सिंह ने कहा कि नगरपालिका की गतिविधियों जैसे फ्यूमेगेशन, स्वच्छता और स्वच्छता का रखरखाव, सोशल डिस्टेंसिंग आदि महत्वपूर्ण होंगे और उन्होंने कहा कि जिला प्रशासन को निर्देश दिया गया है कि नगर निकाय योजना का निष्पादन करें।
नगर निकायों के प्रमुखों ने डॉ. जितेंद्र सिंह और उनके कार्यालय द्वारा दिन-प्रतिदिन बनाए गए उनके साथ नियमित संपर्क की सराहना की। उन्होंने मंत्री से ये बात भी कही कि स्थानीय निकायों को धन जारी करने में देरी हुई।
डॉ. जितेंद्र सिंह ने कोरोना संकट के दौरान नगर निकायों और नागरिक समाज द्वारा निभाई गई भूमिका की सराहना की और उन्हें आश्वासन दिया कि वह व्यक्तिगत रूप से सभी के बीच घनिष्ठ समन्वय के लिए काम कर रहे हैं।
<><><><><>
एसजी/एएम/वीएस
(Visitor Counter : 266
रेल मंत्रालय
भारत और विशेष तौर पर मुंबई में रेलवे को मानसून के लिए पूरी तरह से तैयार रहने की जरूरत है-श्री पीयूष गोयल
श्री पीयूष गोयल ने मानसून को लेकर रेलवे की तैयारियों की समीक्षा की
पीयूष गोयल ने रेलवे से मानसूनी बारिश से निपटने के तकनीकी और सिविल कार्यों की पहल की कुशलता के अध्ययन के लिए आईआईटी मुंबई जैसे संस्थानों के साथ साझेदारी करने के लिए कहा
यह सुनिश्चित करने के लिए कि रेल सेवाएं सुरक्षित निर्बाध रूप से चलती रहें, नवाचार और कठिन परिश्रम साथ-साथ चलने चाहिए-श्री पीयूष गोयल
जनता और यात्रियों की सुरक्षा सुनिश्चित होनी जरूरी-श्री पीयूष गोयल
जलभराव की चुनौतियों से डटकर मुकाबला करने की जरूरत है-श्री गोयल
भारत और मुंबई में रेलवे को मानसून के लिए पूरी तरह से तैयार रहने की जरूरत है। यह बात बारिश के मौसम में सभी आपातकालीन उपाय उपलब्ध होने के बारे में मुंबई उपनगरीय रेलवे की तैयारियों और रोड मैप की समीक्षा करते हुए रेल, वाणिज्य एवं उद्योग मंत्री और उपभोक्ता मामले, खाद्य एवं सार्वजनिक वितरण मंत्री श्री पीयूष गोयल ने कही।
श्री पीयूष गोयल ने संवेदनशील इलाकों की मौजूदा स्थिति की जांच की और ट्रेनों के निर्बाध संचालन संबंधी योजनाओं की समीक्षा की। श्री गोयल ने कहा कि रेलवे यह सुनिश्चित करने के लिए प्रतिबद्ध है कि मानसून शुरू होने के साथ मुंबईवासियों को कोई असुविधा न हो।
उपनगरीय रेलवे की तैयारियों की समीक्षा करते हुए रेल मंत्री ने रेलवे को मानसूनी बारिश से निपटने में रेलवे की तकनीकी और सिविल कार्यों से जुड़ी पहल की कुशलता का अध्ययन करने के लिए आईआईटी मुंबई जैसे संस्थानों के साथ साझेदारी करने की सलाह दी।
उन्होंने कहा कि रेल सेवाओं का निर्बाध तरीके से और लगातार सुरक्षित संचालन सुनिश्चित करने के लिए नवाचार और कठिन परिश्रम साथ-साथ चलने चाहिए।
यह उल्लेखनीय है कि कोविड महामारी के दौरान भी, रेलवे ने मुंबई में विशेष रूप से संशोधित ईएमयू रेक सहित 3 नो मक स्पेशल लगा करके उपनगरीय खंड से 2,10,000 घन मीटर मलवा/कचरा/मिट्टी को साफ करने का काम किया है।
पिछले मानसून के समय आई बाढ़ वाली जगहों की पहचान की गई और प्रत्येक जगह जैसे: बांद्रा, अंधेरी, माहिम, ग्रांट रोड, गोरेगांव के अनुरूप समाधान तैयार किये गए थे।
बारिश के रियल टाइम और प्रामाणिक आंकड़े पाने के लिए चार ऑटोमेटिक रेल गॉज  आईएमडी के सहयोग से और दस एआरजी डब्ल्यूआर की ओर से स्वतंत्र रूप से लगाए गए।
सीवरेज और सबमर्सिबल पंपों सहित ट्रैक और डिपो पर पंपों की संख्या में 33 प्रतिशत की बढ़ोतरी की गई है।
बोरीवली विरार खंड में नाले की सफाई के सर्वेक्षण और निगरानी के लिए ड्रोन का उपयोग किया गया और भूमिगत नालियों की गहरी सफाई सुनिश्चित करने के लिए सक्शन/डी-स्लजिंग मशीनों का इस्तेमाल किया गया था।
कम से कम जलभराव सुनिश्चित करने के लिए भूमिगत नालियों के निर्माण के लिए नई माइक्रो टनलिंग पद्धति को अपनाया गया।
बैठक में रेलवे बोर्ड और मुंबई के वरिष्ठ अधिकारियों ने हिस्सा लिया।
विद्युत मंत्रालय
विद्युत मंत्री ने गोवा और संघ शासित प्रदेशों के लिए जेईआरसी सदस्य को पद और गोपनीयता की शपथ दिलाई
विद्युत मंत्री एवं नवीन और नवीकरणीय ऊर्जा मंत्री श्री आर के सिंह ने आज सुश्री ज्योति प्रसाद को गोवा और केंद्र शासित प्रदेशों के लिए जेईआरसी के सदस्य  के रूप में पद और गोपनीयता की शपथ दिलाई। ऊर्जा सचिव श्री आलोक कुमार और मंत्रालय के वरिष्ठ अधिकारी भी इस मौके पर मौजूद थे।
सुश्री ज्योति प्रसाद को गोवा और केंद्र शासित प्रदेशों के लिए सदस्य , जेईआरसी के रूप में नियुक्त किया गया है। उनके पास एलएलबी और बी.एससी में डिग्री है। वह 30 जून, 2021 को पीजीसीआईएल से वरिष्ठ महाप्रबंधक  के रूप में सेवानिवृत्त हुईं। पूर्व में उन्होंने पीजीसीआईएल में उप महाप्रबंधक, सहायक उप महाप्रबंधक, मुख्य प्रबंधक, विधि अधिकारी  के रूप में काम किया। इससे पहले उन्होंने अगस्त 1985 से मार्च 1993 तक दिल्ली उच्च न्यायालय में वकालत की।
भारत सरकार द्वारा विद्युत अधिनियम, 2003 के प्रावधानों के तहत दिल्ली को छोड़कर सभी केंद्र शासित प्रदेशों के लिए संयुक्त विद्युत नियामक आयोग  स्थापित किया गया था। बाद में गोवा को भी उपर्युक्त संयुक्त आयोग में शामिल किया गया। आयोग में एक अध्यक्ष और एक अन्य सदस्य होते हैं।
अधिनियम के तहत गोवा और केंद्र शासित प्रदेशों के लिए जेईआरसी के मुख्य कार्य बिजली उत्पादन, आपूर्ति, ट्रांसमिशन और व्हीलिंग के लिए टैरिफ निर्धारित करना, बिजली की खरीद और वितरण लाइसेंसधारी की खरीद प्रक्रिया को विनियमित करना, अंतरराज्यीय ट्रांसमिशन और बिजली की व्हीलिंग की सुविधा गोवा और 6 केंद्र शासित प्रदेशों में प्रदान करना है। अधिनियम के तहत संयुक्त आयोग राज्य सरकार/संघ राज्य क्षेत्र प्रशासन को राष्ट्रीय विद्युत नीति और टैरिफ नीति बनाने, बिजली उद्योग की गतिविधियों में प्रतिस्पर्धा, दक्षता और क्षमता को बढ़ावा और बिजली उद्योग में निवेश को प्रोत्साहन को लेकर सलाह भी देगा।
प्रधानमंत्री कार्यालय
प्रधानमंत्री ने प्रसिद्ध कन्नड़ लेखक डॉ. सिद्धलिंगैया के निधन पर शोक व्यक्त किया
प्रधानमंत्री श्री नरेन्द्र मोदी ने प्रसिद्ध कन्नड़ लेखक डॉ. सिद्धलिंगैया के निधन पर दु:ख व्यक्त किया है।
एक ट्वीट में, प्रधानमंत्री ने कहा, "डॉ सिद्धलिंगैया को उनके विपुल लेखन, कविता और सामाजिक न्याय के लिए योगदान हेतु स्मरण किया जाएगा। उनके निधन से दु:खी हूं। दु:ख की इस घड़ी में मेरी संवेदनाएं उनके परिवार और अनेक प्रशंसकों के साथ हैं। ओम शांति।"
कार्मिक, लोक शिकायत एवं पेंशन मंत्रालय
राष्ट्रपति केंद्रीय सूचना आयोग के 13वें वार्षिक सम्मेलन का उद्घाटन करेंगे
(राष्ट्रपति रामनाथ कोंविद कल 12 अकटूबर, 2018 को नई दिल्ली में केंद्रीय सूचना आयोग के 13वें वार्षिक सम्मेलन का उद्घाटन करेंगे। वार्षिक सम्मेलन का विषय ‘डाटा निजता एवं सूचना का अधिकार, सूचना का अधिकार अधिनियम में संशोधन और सूचना का अधिकार अधिनियम का कार्यान्वयन’ है। इसका उद्देशय शासन में सुधार के लिए पारदर्शिता और उत्तरदायित्व को दुरुस्त बनाने के लिए उपाय सुझाना है। सम्मेलन में तीन विशेष विषय ‘डाटा निजता एवं सूचना का अधिकार’, ‘सूचना का अधिकार अधिनियम में संशोधन’ और ‘सूचना का अधिकार अधिनियम का कार्यान्वयन’ पर चर्चा की जाएगी।
मुख्य सूचना आयुक्त श्री आर के माथुर स्वागत व्याख्यान देंगे। केंद्रीय सूचना आयोग के सूचना आयुक्त प्रो. एम एस आचार्युलु, दिल्ली विश्वविद्याय के पूर्व कुलपति प्रो. उपेन्द्र बक्शी, सूचना आयुक्त श्री विमल जुल्का, श्री वेयकटेश नायर, राजस्थान के राज्य मुख्य सूचना आयुक्त श्री सुरेश चौधरी, सामाजिक कार्यकर्ता श्री निखिल डे, गोवा के राज्य मुख्य सूचना आयुक्त श्री प्रशांत सदाशिव प्रभु तेंदुलकर, विधि विश्वविद्यालय के प्रो. विजय कुमार, सामाजिक कार्यकर्ता सुश्री अंजलि भारद्वाज, सामाजिक कार्यकर्ता श्री सुभाष चंद्र अग्रवाल, यशदा के महानिदेशक श्री आनंद लिमये, सेंटर फॉर गुड गवर्नेंस के महानिदेशक श्री राजेन्द्र निमजे और सेंटर फॉर गुड गवर्नेंस, हैदराबाद के वरिष्ठ ज्ञान प्रबंधक श्री पी जानकीराम वार्षिक सम्मेलन में हिस्सा लेंगे और प्रस्तुतिकरण देंगे।
आयोजन में केंद्रीय सूचना आयोग और राज्य सूचना आयोग के सभी वर्तमान और पूर्व मुख्य सूचना आयुक्त और सूचना आयुक्त, केंद्रीय जन सूचना अधिकारी तथा अन्य सरकारी अधिकारी हिस्सा लेंगे। सूचना का अधिकार अधिनियम के कार्यान्वयन से जुड़े आरटीआई कार्यकर्ता तथा गैर सरकारी संगठन भी सम्मेलन में उपस्थित रहेंगे।
विद्युत मंत्रालय
विद्युत मंत्री आर के सिंह ने सुबनसिरी लोअर हाइड्रोइलेक्ट्रिक परियोजना  के निर्माण की प्रगति और सुरक्षा पहलुओं की समीक्षा की
केंद्रीय विद्युत तथा नवीन और नवीकरणीय ऊर्जा मंत्री श्री आर के सिंह ने नई दिल्ली में एक बैठक में एनएचपीसी लिमिटेड द्वारा अरुणाचल प्रदेश/असम में क्रियान्वित की जा रही सुबनसिरी लोअर जल विद्युत परियोजना  की समीक्षा की।
विद्युत मंत्री ने निर्माण प्रगति परियोजना से जुड़े सुरक्षा पहलुओं तथा आगामी मानसून को देखते हुए की जाने वाली तैयारियों की समीक्षा की। परियोजना के प्रमुख ने आगामी मानसून महीनों को देखते हुए निर्धारित तकनीकी मानकों के अनुसार सुरक्षा विषयों, इसकी तैयारियों के विवरण के साथ विभिन्न कार्य पैकेजों में हुई प्रगति की स्थिति की जानकारी दी। परियोजना ने बांध कंक्रीटिंग में महत्वपूर्ण प्रगति प्राप्त की है। , पिछले 6 महीनों के दौरान 2.5 लाख क्यूबिक मीटर से अधिक कंक्रीट डालने के साथ बांध की ऊंचाई 37 मीटर बढ़ाई गई है। यह महत्वपूर्ण उपलब्धि है। इसके अतिरिक्त पावर हाउस की रिवर फेसिंग दीवार को 116 मीटर की सुरक्षित ऊंचाई तक बढ़ाया गया है और सभी इकाइयों के लिए टेल रेस चैनल को पूरा कर लिया गया है। वाटर कंडक्टर सिस्टम अब लगभग तैयार है।
केंद्रीय मंत्री ने समीक्षा के बाद कार्य की प्रगति पर संतोष व्यक्त किया और एनएचपीसी को सभी आवश्यक सुरक्षा सावधानियों के साथ आगे बढ़ने का निर्देश दिया। एनएचपीसी के सीएमडी ने आश्वासन दिया कि कंपनी आगामी दिसंबर या जनवरी, 2024 में 250 मेगावाट क्षमता की पहली इकाई को चालू करने के लिए प्रयास कर रही है।
बैठक में विद्युत सचिव, मंत्रालय के वरिष्ठ अधिकारी तथा केंद्रीय विद्युत प्राधिकरण और एनएचपीसी के वरिष्ठ अधिकारी शामिल हुए।
प्रधानमंत्री कार्यालय
प्रधानमंत्री श्री नरेन्द्र मोदी और ब्रिटेन की प्रधानमंत्री माननीया एलिजाबेथ ट्रस के बीच टेलीफोन पर बातचीत
प्रधानमंत्री श्री नरेन्द्र मोदी ने आज ब्रिटेन की प्रधानमंत्री माननीया एलिजाबेथ ट्रस से टेलीफोन पर बातचीत की।
प्रधानमंत्री श्री मोदी ने ब्रिटेन की प्रधानमंत्री का पद संभालने पर प्रधानमंत्री ट्रस को बधाई दी। प्रधानमंत्री श्री मोदी ने ब्रिटेन की व्यापार मंत्री और विदेश मंत्री के रूप में उनकी पिछली भूमिकाओं में भारत-ब्रिटेन द्विपक्षीय संबंधों में उनके बहुमूल्य योगदान की भी सराहना की। दोनों राजनेताओं ने भारत और ब्रिटेन के बीच ‘व्यापक रणनीतिक साझेदारी’ को और भी ज्यादा मजबूत करने की प्रतिबद्धता जताई।
दोनों राजनेताओं ने रोडमैप 2030 पर अमल में अब तक की प्रगति, मौजूदा समय में जारी एफटीए संबंधी वार्ता, रक्षा एवं सुरक्षा संबंधी सहयोग और दोनों ही देशों के लोगों के बीच पारस्परिक संबंधों सहित द्विपक्षीय हित के विभिन्न मुद्दों पर चर्चा की।
भारत की समस्त जनता की ओर से प्रधानमंत्री श्री मोदी ने महारानी एलिजाबेथ द्वितीय के दुखद निधन पर ब्रिटेन के शाही परिवार और वहां की जनता के प्रति गहरी संवेदना व्यक्त की।
युवा कार्यक्रम एवं खेल मंत्रालय
पदक विजेता साजन और हाशिका ने राष्ट्रीय खेल में सर्वश्रेष्ठ एथलीट का पुरस्कार हासिल किया
स्वर्ण पदक जीतने वाले तैराक साजन प्रकाश  और हाशिका रामचंद्र  को बुधवार को 36वें राष्ट्रीय खेल का क्रमश: सर्वश्रेष्ठ पुरुष एथलीट और सर्वश्रेष्ठ महिला एथलीट घोषित किया गया।
29 वर्षीय साजन प्रकाश ने पांच व्यक्तिगत स्वर्ण, दो रजत और एक कांस्य के साथ कुल आठ पदक जीतकर श्रीहरि नटराज को पछाड़ा। नटराज ने रिले में दो स्वर्ण सहित छह स्वर्ण के साथ कुल आठ पदक जीते। यह लगातार दूसरी बार है जब भारत के इस सबसे अनुभवी तैराक ने केरल में 2015 के राष्ट्रीय खेलों में अपनी सफलता के बाद यह प्रतिष्ठित ट्रॉफी हासिल की है।
महज 14 साल की हाशिका रामचंद्र ने अपने पहले राष्ट्रीय खेल में छह स्वर्ण के साथ कुल सात पदक जीते। वह पिछले 23 साल में इस प्रतिष्ठित ट्रॉफी को हासिल करने वाली कर्नाटक की पहली एथलीट बनीं। निशा मिलेट इस ट्रॉफी को जीतने वाली कर्नाटक की अंतिम विजेता थीं, जिन्होंने इंफाल में आयोजित 1999 के राष्ट्रीय खेल में कई पदक जीते थे।
हाशिका रामचंद्र ने कहा कि कल कॉल आने तक वह इस बात को लेकर आश्वस्त नहीं थीं कि उन्हें सर्वश्रेष्ठ महिला एथलीट का पुरस्कार मिलेगा। “मैं खुश हूं कि मुझे इस प्रतिष्ठित पुरस्कार के लिए नामित किया गया।
यह मुझे बेहतर खिलाड़ी बनने और अधिक शानदार प्रदर्शन देने के लिए प्रेरित करेगा। अभी से मुझ पर थोड़ा दबाव हो सकता है, लेकिन मुझे जो करना है, वह करना ही होगा।”
साजन भारत के सबसे सनसनीखेज 800 मीटर फ्रीस्टाइल प्रतिस्पर्धा में से एक का हिस्सा थे, जहां उन्होंने अनीश एस. गौड़ा और वेदांत माधवन जैसे युवा तैराकों से आगे निकलकर कांस्य पदक जीता। उन्होंने फ्लोरिडा स्थित तैराकों अद्वैत पेज  और आर्यन नेहरा  की खूब प्रशंसा की और अंतिम कुछ मीटर तक दौड़ में बने रहने पर खुशी जतायी।
पूर्व में राष्ट्रीय खेल के आयोजन को लेकर अनिश्चय की स्थिति में रहे साजन ने कहा, “मैं गुजरात में राष्ट्रीय खेलों में प्रतिस्पर्धा करके खुश हूं। यह अचानक लेकिन स्वागत योग्य घटनाक्रम था कि राष्ट्रीय खेल की घोषणा हुई और देश की सबसे बड़ी खेल प्रतियोगिता आयोजित की गई। मैं उन सभी को धन्यवाद देता हूं जिन्होंने इतने कम समय में इस राष्ट्रीय खेल को संभव बनाया।”
राष्ट्रीय खेल 2022 में अपने लिए आठ पदक जीतने से कहीं ज्यादा, साजन प्रकाश ने अगली पीढ़ी के उन तैराकों के लिए अच्छे उदाहरण स्थापित किए, जिनसे उनका सामना राजकोट के सरदार पटेल एक्वेटिक्स कॉम्प्लेक्स में हुआ। जीत या हार, उन्होंने हर स्थिति में शालीनता बरती।
खेल भावना का बेहतरीन उदाहरण पेश करते हुए साजन प्रकाश ने कहा, “मैंने सुना है कि अनीश गौड़ा जैसे युवा एथलीटों ने मेरे बारे में अच्छी बात की है। मैं इस बात के लिए आभारी हूं कि मैं युवा तैराकों के जेहन में कुछ सकारात्मक प्रभाव छोड़ पाया। दयालु और शालीन होना मानक बनना चाहिए और मैं चीजों को बदलने के लिए एक अच्छा उदाहरण स्थापित करना चाहता हूं।"
केरल पुलिस के इस अधिकारी का अपने खेल के प्रति प्रतिबद्धता और इस खेल, जिसने उन्हें सब कुछ दिया है, के सर्वश्रेष्ठ राजदूत के रूप में सामने आने की उनकी इच्छा स्पष्ट झलक रही थी। उन्होंने अच्छा प्रदर्शन किया, हालांकि उन्हें युवा तैराकों अनीश गौड़ा  और अद्वैत पेज  के हाथों हार का स्वाद भी चखना पड़ा।
निर्वाचन आयोग
ओडिशा से राज्यसभा के उप चुनाव के संबंध में
ओडिशा से राज्यसभा में एक आकस्मिक रिक्ति है। विवरण इस प्रकार हैः
|
|
राज्य
|
|
सदस्य का नाम
|
|
कारण
|
|
रिक्ति की तिथि
|
|
कार्यकाल
|
|
ओडिशा
|
|
श्री सुभाष चंद्र सिंह
|
|
इस्तीफा
|
|
21.04.2022
|
|
02.04.2026
- आयोग ने निम्नलिखित कार्यक्रम के अनुसार उपरोक्त रिक्ति को भरने के लिए ओडिशा से राज्यसभा का उप चुनाव कराने का निर्णय लिया है:-
|
|
क्र. सं.
|
|
कार्यक्रम
|
|
तिथियां
|
|
|
|
अधिसूचना जारी
|
|
26 मई, 2022 
|
|
|
|
नामांकन की अंतिम तिथि
|
|
02 जून , 2022 
|
|
|
|
नामांकन पत्रों की जांच
|
|
03 जून, 2022 
|
|
|
|
उम्मीदवारी वापस लेने की अंतिम तिथि
|
|
06 जून, 2022 
|
|
|
|
मतदान की तिथि
|
|
13 जून, 2022 
|
|
|
|
मतदान का समय
|
|
प्रातः 09:00– अपराह्न 04:00 बजे
|
|
|
|
मतगणना
|
|
13 जून, 2022  अपराह्न 05:00 बजे
|
|
|
|
तिथि जिसके पहले चुनाव पूरा होगा
|
|
17 जून, 2022 
- प्रेस नोट दिनांक 02-05-2022 के पैरा 06 में निहित भारत निर्वाचन आयोग द्वारा जारी किए गए कोविड-19 के व्यापक दिशा-निर्देश लिंक- https://eci.gov.in/files/file/14151-schedule-for-bye-election-in-3-assembly-constituencies-of-odisha-kerala-and-uttarakhand%E2%80%93-reg/ जहां भी लागू हो, सभी व्यक्तियों द्वारा पूरी चुनाव प्रक्रिया के दौरान पालन किए जाएंगे।
- ओडिशा के मुख्य सचिव को राज्य के एक वरिष्ठ अधिकारी की प्रतिनियुक्ति करने का निर्देश दिया जा रहा है ताकि यह सुनिश्चित किया जा सके कि उप चुनाव आयोजित करने की व्यवस्था करते समय कोविड-19 के रोकथाम के उपायों के संबंध में वर्तमान निर्देशों का पालन किया जाए।
रेल मंत्रालय
भारतीय रेलवे ने राज्यों की सहायता के लिए, उत्तर प्रदेश, मध्य प्रदेश, महाराष्ट्र और दिल्ली में कोविड देखभाल वाले डिब्बों को तैनात किया है
विभिन्न रेलवे स्टेशनों पर मौजूद 64000 बिस्तरों वाले लगभग 4000 कोविड देखभाल वाले डिब्बे त्वरित तैनाती के लिए उपलब्ध कराए जा सकते हैं
पंजाब में भी तैनाती के लिए कोविड देखभाल कोच तैयार हो रहे हैं
राज्य सरकारों को आइसोलेशन डिब्बों की उपलब्धता और स्थान के बारे में तौर-तरीकों तथा मानक संचालन प्रक्रिया  के बारे में सलाह दी गई है
देश मौजूदा समय में जब कोविड की दूसरी लहर के संकट से जूझ रहा है, तो ऐसे में रेल मंत्रालय कोविड देखभाल आइसोलेशन कोचों की तैनाती की अपनी पहल को फिर से शुरू कर रहा है। रेलवे ने पिछले वर्ष कोविड-19 के प्रारंभिक संकट के समय अतिरिक्त स्वास्थ्य देखभाल सुविधा की इस पहल को शुरू किया था। तैयारियों के एक उपाय के रूप में, कोविड देखभाल डिब्बों को हल्के लक्षणों वाले कोविड रोगियों के आइसोलेशन के लिए अतिरिक्त स्वास्थ्य देखभाल सुविधा प्रदान करने के लिए तैयार किया गया है। इन कोचों को अब उपयुक्तता के साथ मौजूदा गर्मी के मौसम की स्थिति को पूरा करने के लिए कूलर, जूट-मैट से सुसज्जित किया गया है।
इस संबंध में, राज्य सरकारों को आइसोलेशन डिब्बों की उपलब्धता और स्थान के बारे में तौर-तरीकों तथा मानक संचालन प्रक्रिया  पर सलाह दी गई है। 64000 बिस्तरों के साथ लगभग 4000 कोविड देखभाल वाले डिब्बे, देश के विभिन्न रेलवे स्टेशनों पर तैनात किए गए हैं, जिनमें से कुछ पहले से ही कोविड की पहली लहर में मरीजों की आइसोलेशन की जरूरतों को पूरा कर चुके हैं। कोविड महामारी से सर्वाधिक प्रभावित क्षेत्रों में आइसोलेशन कोचो की स्थिति निम्नानुसार है:
दिल्ली में, 50 डिब्बे  शकूरबस्ती स्टेशन पर तैनात किए गए हैं  और 25 डिब्बे  आनंद विहार टर्मिनल पर उपलब्ध हैं। महाराष्ट्र के नंदुरबार में 21 डिब्बे  तैनात हैं और वर्तमान में इन डिब्बों में 55 रोगियों को भर्ती किया गया है। भोपाल स्टेशन पर, 20 डिब्बे तैनात किए गए हैं। पंजाब में तैनाती के लिए 50 डिब्बे तैयार किए गए हैं और 20 डिब्बे जबलपुर में तैनाती के लिये तैयार किए गए हैं।
राज्य सरकारों की मांग पर, ये आइसोलेशन केंद्र हल्के और मध्यम लक्षणों वाले रोगियों की जरूरतों को पूरा करेंगे । रेलवे इन रोगियों को खानपान व्यवस्था प्रदान करने और इन कोचों में स्वच्छता बनाए रखने के लिए सभी प्रयास कर रही है। राज्य सरकारों के आइसोलेशन डिब्बों के उपयोग बारे में समय-समय पर अद्यतन के माध्यम से जानकारी उपलब्ध कराई जाएगी।
पर्यावरण, वन एवं जलवायु परिवर्तन मंत्रालय
पर्यावरण, वन और जलवायु परिवर्तन राज्य मंत्री श्री अश्विनी कुमार चौबे ने सीएएफ और पीडी एवं असम के पर्यावरण अधिकारियों के साथ बैठक की
असम में परियोजनाओं के कार्यान्वयन की प्रगति की समीक्षा की
केंद्रीय उपभोक्ता मामले, खाद्य और सार्वजनिक वितरण एवं पर्यावरण, वन और जलवायु परिवर्तन राज्य मंत्री श्री अश्विनी कुमार चौबे ने आज असम के गुवाहाटी में पर्यावरण और वन सचिव, प्रधान मुख्य वन संरक्षक  और वन विभाग के वरिष्ठ अधिकारियों के साथ बैठक की।
उन्होंने सीएएफ और पीडी के अधिकारियों, खाद्य सचिव, राज्य सरकार के ईडी एफसीआई, सीडब्ल्यूसी डीआईएस और अन्य अधिकारियों के साथ भी बैठक की।
पूर्वोत्तर क्षेत्र में अपने सात दिवसीय दौरे के पहले दिन, अश्विनी कुमार चौबे ने असम में परियोजनाओं के कार्यान्वयन की प्रगति की स्थिति की समीक्षा की। विभाग के अधिकारियों के साथ बैठक के दौरान मंत्री महोदय ने कहा कि हालांकि राज्य में विकास निरंतर जारी है, पर हाल के महीनों में विकास की गति तेजी से बढ़ी है और यह दृष्टिगोचर भी होता है। उन्होंने उत्कृष्ट कार्य के प्रदर्शन के लिए असम सरकार की सराहना की।
राज्य की प्रगति में तेजी लाने के लिए उन्होंने पर्यावरण से जुड़े कार्यक्रमों में जनता की भागीदारी का सुझाव दिया। अश्विन कुमार चौबे ने कहा कि उनका मानना है कि यदि हम महत्वपूर्ण अवसरों को आमजन के साथ मनाते हैं, तो इससे विभाग द्वारा किए जा रहे कार्यों को बढ़ावा देने में सहायता मिलेगी।
उन्होंने सुझाव दिया कि बच्चों को राष्ट्रीय उद्यानों में जाने की सुविधा दी जानी चाहिए ताकि उन्हें अपने पर्यावरण के विषय में जानकारी प्राप्त हो सके। उन्होंने सुझाव दिया कि यदि युवा पीढ़ी को कम से कम वर्ष में दो बार राष्ट्रीय उद्यानों में भ्रमण का अवसर मिले तो वह पर्यावरण के विषय में अधिक ज्ञान एकत्रित कर सकेंगें।
उन्होंने कहा कि यदि असम इस क्षेत्र में कुछ विशिष्ट कार्य करता है, तो इससे पूरे देश को प्रेरणा मिलेगी। मंत्री महोदय न कहा कि उनका मानना है कि बाघ दिवस, हाथी दिवस, पर्यावरण दिवस आदि अवसरों को आम नागरिकों के साथ मनाया जाना चाहिए और इन्हें कार्यालयों तक ही सीमित नहीं रखना चाहिए। उन्होंने कहा कि इससे बेहतर कार्यों को बढ़ावा देने के लिए पर्याप्त भी अवसर मिलेगें और इससे नागरिकों को भी किये गए कार्यों के विषय में जानकारी प्राप्त होगी।
उन्होंने कहा कि राज्य की प्रगति में तेजी लाने और कार्यों में सुधार करने के लिए नवीन विचारों को साझा करते हुए अपनाया जाना चाहिए। उन्होंने असम सरकार के कार्य की प्रशंसा करते हुए कहा कि प्रगति बेहतर रूप से नज़र आ रही है। अश्विन कुमार चौबे ने कहा कि प्रधानमंत्री नरेंद्र मोदी के लिए पूर्वोत्तर का अत्यधिक महत्व है और उनके नेतृत्व में हम पूर्वोत्तर राज्यों में विकास के लिए समन्वय के साथ कार्य कर रहे हैं।
उन्होंने जानकारी दी कि पहले असम में 5246 हाथी थे और उनकी संख्या बढ़कर अब 5719 हो गई है। बाघों की संख्या भी 70 से बढ़कर 190 हो गई है। उन्होंने गैंडों की रक्षा के लिए राज्य सरकार के प्रयासों की विशेष रूप से सराहना की। उन्होंने कहा कि पिछले कुछ वर्षों में गैंडों की आबादी में काफी महत्वपूर्ण रूप से वृद्धि हुई है।
अश्विन कुमार चौबे ने कहा कि असम में वन्यजीवों की सुरक्षा के लिए नवीन कदम उठाए जा रहे हैं। नागालैंड, मणिपुर और अरुणाचल प्रदेश में प्रगति की समीक्षा के लिए मंत्री महोदय इन राज्यों का भी दौरा करेंगे।